Районна избирателна комисия в Двадесет и пети изборен район – София

**ПРОТОКОЛ № 19**

**София, 01.04.2021 г.**

Днес, 01.04.2021 г. в 17.25 ч., се проведе заседание на РИК в 25 изборен район – София, при следния предварително обявен дневен ред:

1. Определяне броя на подвижните секционни избирателни комисии, обслужващи избиратели поставени под задължителна карантина или задължителна изолация на територията на 25 изборен район – София

2. Разни

На заседанието присъстваха: Валери Владимиров Цолов, Соня Боянова Василева, Силвия Захариева Качулкова, Ирина Цекова Иванова, Елинка Петрова Николова, Борис Кирилов Борисов, Снежина Стоянова Календжиева, Илко Василев Илиев, Венцеслав Василев Йотов, Ивайло Веселинов Василев, Жана Бориславова Иванова, Диян Сашов Асенов.

Отсъстващи: Цветелина Мартен Калеева, Стоил Петромил Сотиров, Росен Владимиров Тумбев, Мариника Иванова Якова, Валентина Виденова Велкова, Станислава Валериева Чорбаджийска, Ясен Георгиев Стоев.

Заседанието се председателства от Валери Владимиров Цолов – председател на РИК в 25 ИР– София:

Уважаеми колеги, присъстват **13 /тринадесет/** членове на комисията, заседанието е законно свикано и има необходимия кворум за вземане на решения. Има ли предложения за изменение или допълнение на предварително обявения дневен ред? Няма. Предлагам да гласуваме дневен ред, гласуването е явно и поименно. Определям Соня Василева за отчитане на поименното гласуване. Моля, в режим на гласуване сме, гласуваме следния дневен ред :

1. Определяне броя на подвижните секционни избирателни комисии, обслужващи избиратели поставени под задължителна карантина или задължителна изолация на територията на 25 изборен район – София

2. Разни

„ЗА” – 13 - Валери Владимиров Цолов, Соня Боянова Василева, Силвия Захариева Качулкова, Ирина Цекова Иванова, Елинка Петрова Николова, Борис Кирилов Борисов, Снежина Стоянова Календжиева, Илко Василев Илиев, Венцеслав Василев Йотов, Ивайло Веселинов Василев, Жана Бориславова Иванова, Диян Сашов Асенов.

„ПРОТИВ” – няма.

Валери Цолов: Уважаеми колеги, по **първа точка** от дневния ред предлагам следния проект за решение:

В Районна избирателна комисия в 25 изборен район – София е постъпило Писмо № СОА21-И304-105-14 от 01.04.2021 г. на кмета на Столична община с входящ № 336/01.04.2021 г. на РИК 25 с обобщена информация, съгласно която до крайния срок по т.7 и следващите от Решение № 2159-НС от 02.03.2021 г., в районните администрации на територията на 25 изборен район – София са постъпили заявления за гласуване с подвижна избирателна кутия, както следва:

АР Красна поляна – 57 /петдесет и седем/ броя заявления за гласуване с подвижна избирателна кутия;

АР Илинден – 39/тридесет и девет/ броя заявления за гласуване с подвижна избирателна кутия;

АР Надежда – 40/четиридесет/ броя заявления за гласуване с подвижна избирателна кутия;

АР Овча купел – 76 /седемдесет и шест/ броя заявления за гласуване с подвижна избирателна кутия;

АР Люлин – 79 /седемдесет и девет/ броя заявления за гласуване с подвижна избирателна кутия;

АР Връбница – 26/двадесет и шест/ броя заявления за гласуване с подвижна избирателна кутия;

АР Нови Искър – 15/петнадесет/ броя заявления за гласуване с подвижна избирателна кутия;

АР Банкя – 14/четиринадесет/ броя заявления за гласуване с подвижна избирателна кутия;

На основание чл.70 ал.4, чл. 72, ал.1, т.1, т.4, т.6 и във връзка с чл. 90, ал. 1 от ИК, както и Решение № 2159-НС на ЦИК, Районна избирателна комисия в Двадесет и пети изборен район – София

**РЕШИ**

Определя броя на подвижните секционни избирателни комисии, обслужващи избиратели поставени под задължителна карантина или задължителна изолация на територията на Двадесет и пети изборен район - София за произвеждане на изборите за народни представители, както следва:

1 /една/ ПСИК на територията на административен район „Банкя“.

1 /една/ ПСИК на територията на административен район „Връбница“.

1 /една/ ПСИК на територията на административен район „Илинден“.

2 /две/ ПСИК на територията на административен район „Красна поляна“.

3 /три/ ПСИК на територията на административен район „Люлин“.

2 /два/ ПСИК на територията на административен район „Надежда“.

1 /една/ ПСИК на територията на административен район „Нови Искър“.

3 /три/ ПСИК на територията на административен район „Овча купел“.

„ЗА” – 13 - Валери Владимиров Цолов, Соня Боянова Василева, Силвия Захариева Качулкова, Ирина Цекова Иванова, Елинка Петрова Николова, Борис Кирилов Борисов, Снежина Стоянова Календжиева, Илко Василев Илиев, Венцеслав Василев Йотов, Ивайло Веселинов Василев, Жана Бориславова Иванова, Диян Сашов Асенов.

„ПРОТИВ” – няма.

По **втора точка** от дневния ред беше повдигнат въпрос от Снежина Календжиева относно транспортирането на членовете на СИК от АР „Нови Искър“ след края на изборния ден до залата за предаване на изборни книжа от СИК към РИК. Призова се писмено да се укаже на районната администрация, да осигури служебен транспорт.

Валери Цолов: Да се укаже.

Поради изчерпване на дневния ред заседанието бе закрито.

Заседанието бе открито в 17:25 часа и приключи в 17:37 часа.

Председател:

/ Валери Цолов /

Секретар:

/ Жана Иванова/